钦定古今图书集成/明伦汇编/氏族典/第319卷 > 《廖用贤尚友录》 > 丁会
## 钦定古今图书集成/明伦汇编/氏族典/第319卷 > 《廖用贤尚友录》 > 丁会

按《五代史丁会传》：“会字道隐，寿州寿春人也。少工挽
丧之歌，尢能凄惨其声以自喜。后去为盗，与梁太祖
俱从黄巢，梁太祖镇宣武，以为宣武都押衙。光化二
年，以为昭义军留后。会畏梁太祖雄猜，常称疾者累
年。天复元年，太祖复起会为昭义军节度使。昭宗遇
弑，会与三军缟素发哀。晋人攻潞州，会降晋，庄宗以”
为都招讨使。天祐七年，以疾卒于太原。